प्रधानमंत्री ने इस बात पर भी गौर किया कि भारत और आसियान दोनों ही क्षेत्र में संतुलन, शांति और स्थिरता के लिये सहयोग बढ़ाने को लेकर गंभीर हैं। तीन देशों म्यांमा, आस्ट्रेलिया और फिजी की दस दिन की यात्रा के दूसरे दिन आज मोदी ने म्यांमा अंतरराष्ट्रीय सम्मेलन केंद्र में कहा कि मेरी सरकार छह महीने से सत्ता में है और जिस तेजी से हमने पूर्व के साथ संबंधों को मजबूत बनाया है, वह उस इस बात को प्रतिबिंबित करता है कि हमने क्षेत्र को कितनी प्राथमिकता दी है।